Konsas
Konsas (amhar. ኮንሶ) – miestas Etiopijoje, Pietų tautų regione, prie Sagano upės. Yra gana daug nedidelių viešbučių ir turgus. Pagal 2005 m. surašymo duomenis, Konse gyveno 4 593 žmonės. Vyrauja konsai. Didžioji dauguma gyventojų dirba ūkiuose, o gyvena mažose trobelėse. Konsas ir aplinkiniai kaimai 2011 m. įtraukti į UNESCO pasaulio paveldo sąrašą dėl išskirtinio konsų kultūrinio kraštovaizdžio bei tradicinės architektūros (medinės mirusiųjų atminimo skulptūros, terasinė žemdirbystė, tradicinio išplanavimo kaimai).